User talk:Jasim Uddin Akanda Rony

মুক্তিযুদ্ধে ৩০ লাখের বেশি শহীদ হয়েছে। কেউ যদি পারেন আসেন প্রমান করেন যে মুক্তিযুদ্ধে ৩০ লাখে...
সত্যি কথা বলতে পৃথিবীতে এই পর্যন্ত যতগুলো যুদ্ধ হয়েছে কোনো যুদ্ধতেই বেসামরিক মৃত মানুষের তালিকা হয়নি। কারণ, যুদ্ধ কোনো সার্কাস না, যুদ্ধ কোনো ট্রাফিক জ্যাম না, যুদ্ধ কোনো স্টেডিয়ামের ফুটবল ম্যাচ না যে যুদ্ধে ধরে ধরে গণনা করতে হবে। বর্তমান আধুনিক পৃথিবীতে এখন অনেক অনেক পদ্ধতি আছে, যার মাধ্যমে বিভিন্ন যুদ্ধের সময় শহীদের সংখ্যা বের করা যায়। এদের মধ্যে খুবই জনপ্রিয় একটা পদ্ধতি জনসংখ্যার বৃদ্ধির আকস্মিক পরিবর্তন। আমাদের মুক্তিযুদ্ধে এটি প্রয়োগ করলে আমরা একটা আশ্চর্যজনক জিনিস দেখতে পাই। সেটা হচ্ছে জনসংখ্যা বৃদ্ধির হার। আমরা জানি জনসংখ্যা প্রতিবছরই বাড়ে বা কমে। পৃথিবীর কোনো দেশে যখন কোনো গণহত্যা বা দুর্যোগ হয়, এগুলোর প্রভাব সেই দেশের জনসংখ্যার ওপর পড়ে। আমাদের মুক্তিযুদ্ধের সময় আমাদের জনসংখ্যা বৃদ্ধির হার যদি আমরা দেখি আগে এবং পরে; ১৯৬০ থেকে ৬৫ সাল পর্যন্ত জনসংখ্যা বৃদ্ধির হার ছিলো ১৫.৩%, ১৯৬৫ থেকে ৭০ সাল পর্যন্ত জনসংখ্যা বৃদ্ধির হার ছিলো ১৫.৭%। কিন্তু ১৯৭০ থেকে ৭৫ সালে এসে সেই জনসংখ্যা বৃদ্ধির হার হয়ে গেল ৫.৫%। অর্থাৎ, এই সময় কিছু একটা ঘটেছিল। আমরা বুঝতে পারি সেটা। এরপর ১৯৭৫ থেকে ৮০ সালে এসে সেই জনসংখ্যা বৃদ্ধির হার হয়ে গেল ১৪.২%। অর্থাৎ ১৫.৭% থেকে হঠাৎ ৫.৫% এ চলে আসলো, এরপর আবার ধীরে ধীরে স্বাভাবিক অবস্থায় ফিরে এলো। আমরা যদি এই ক্যালকুলেশনটা করি তাহলে আমরা সুন্দর একটা গ্রাফ দেখতে পাই।

আমি আজকে সব ধরনের ডকুমেন্ট নিয়ে আসছি। আপনি যদি আমাকে সুযোগ দেন, আমি ক্যালকুলেটিভলি হিসাব করে দেখিয়ে দিতে পারবো, ১৯৭১ সালে মুক্তিযুদ্ধে আসলে কত মানুষ শহীদ হয়েছিলো।

১৯৭১ সালে এখানে এই ড্রপটা হয়। এটা নিজে নিজে তৈরি হয়নি। এই গ্যাপটা হিসাব করলে আমরা দেখি যে, এখানে স্বাভাবিক অবস্থা থেকে ৬৫ লাখ মানুষের একটা গ্যাপ তৈরি হয়।

মুক্তিযুদ্ধের আগে ও পরে বেশ কিছু ঘটনা ঘটেছিলো। ১৯৭০ সালে ঘর্ণিঝড় হয়েছিলো, ১৯৭৪ সালে দুর্ভিক্ষ হয়েছিলো। ১৯৭১ সালের পর অনেকে শরণার্থী শিবির থেকে ফিরে আসেন নাই। সবগুলো মিলিয়ে যদি বিচার করি, ৭০ এর দুর্ভিক্ষে ৫ লাখ মানুষ মারা গিয়েছিল, ১৯৭৪ সালে দুর্ভিক্ষে ১০ থেকে ১৫ লাখ মানুষ মারা যায়। শরণার্থী শিবির থেকে কারা ফিরে আসে নাই, সেটার জন্য জেনোসাইড কাউন্টার আছে। সেখান থেকে ১৯.৫ লাখ মানুষের একটা হিসাব পাওয়া যায়। কিন্তু তারপর আমরা ৪৫.৫ লাখ মানুষের হিসাব আমরা পাই না। এই ৪৫.৫ লাখ মানুষ অবশ্যই মুক্তিযুদ্ধের কারণে মৃত্যুবরণ করেছেন।

এখানেই শেষ না। পৃথিবীব্যাপী গণহত্যা নিয়ে অসংখ্য গবেষণা হয়েছে। গণহত্যা নিয়ে গবেষণা করেছেন আর জে রামেল, ডঃ রুডলফ যোসেফ রামেল। তিনি গণহত্যা নিয়ে গবেষণার একজন দিকপাল। তিনি তার ‘STATISTICS OF DEMOCIDE’ বইতে মুক্তিযদ্ধে ৩০ লাখ শহীদের সম্পর্কে বিস্তারিত বিবরণ দিয়েছেন। রামেলের গ্রাফে ৩০ লাখ ৩ হাজার মানুষের হিসাব দেওয়া আছে। এটাই নয় শুধু, জাতিসংঘের হিউম্যান রাইট ডিকলেরেশন ১৯৮১ সালে একটা ডিকলেরেশন দেয়, সেখানে বলা হয় মানব ইতিহাসে এখন পর্যন্ত যতগুলো গণহত্যা হয়েছে, তার মধ্যে ৭১ সালের গণহত্যা সর্বনিম্ন সময়ে সর্বোচ্চ। প্রতিদিন ৬ থেকে ১২ হাজার মানুষ মারা যায়। তাহলে ২৬৫ দিনে ৩১ লাখ ২০ হাজার মানুষ মারা যায়।

আমরা জানি, ‘৩০ লাখ শহীদ’—এটা একটা কথা, আসল সংখ্যাটা আরো বেশি। এই মিথটা কোথা থেকে তৈরি হয়েছে? একটি কথা প্রচলিত আছে, অনেকে বলেন, বঙ্গবন্ধু ৩ লাখ বলতে গিয়ে ৩ মিলিয়ন বলেছেন। আচ্ছা, একটা দেশে তো হঠাৎ করে ৩০ লাখ লোক শহীদ হয় হয়নি। মুক্তিযুদ্ধের প্রথমদিকে মে মাসে গ্রানাডা টিভিতে একটি ডকুমেন্টারিতে খালেদ মোশাররফ বলেন ১০ লাখ মানুষ শহীদ হয়েছেন। এরপর কবি আসাদ চৌধুরী “বারবারা বিডলারকে” নামের নামে একটি কবিতা লেখেন, সেখানে শহীদের সংখ্যা ১৫ লাখ মানুষকে হত্যা করার কথা বলা হয়েছে। লন্ডনে প্রকাশিত হ্যাম্পস্টেড এন্ড হাইগেট এক্সপ্রেস পত্রিকা, ১ অক্টোবর ১৯৭১ সালে ২০ লাখ মানুষকে হত্যার কথা বলেছে। চরমপত্রে ১৬ ডিসেম্বর ১৯৭১ সালে এম আর আখতার মুকুল স্যার সর্বপ্রথম ৩০ লাখ মানুষকে হত্যার কথা বলেন। পূর্বদেশ পত্রিকা ২২ ডিসেম্বর ১৯৭১ বলেছে, দখলদার বাহিনী বাংলাদেশে ত্রিশ লকাষ, বঙ্গবন্ধু দেশে আসার ১৭ দিন আগে। প্রাভদা বলেছে ৩০ লাখ শহীদের কথা। পরবর্তীতে মনিং নিউজ ৩০ লাখ শহীদের কথা বলে। বাংলাদেশের আজাদ পত্রিকা, ৩০ লাখ শহীদের কথা বলে, বঙ্গবন্ধু দেশে আসার ৫দিন আগের কথা। বঙ্গবন্ধুর কাছে তো টাইম মেশিন ছিলো না। বঙ্গবন্ধু বলার আগেই সারা বিশ্বের বেশিরভাগ মানুষ জানতো যে বাংলাদেশে ৩০ লাখ মানুষ অলরেডি হত্যা হয়ে গেছে।

এখানে একটা কথা বলবো, অনেক মানুষ মনে করে যে, যদি মুক্তিযুদ্ধে ৩০ লাখ মানুষ মারা যায়, তাহলে আমার পরিবারে কেন শহীদ নাই? এটা একটা খুবই ভুল কথা। কারণ, মুক্তিযুদ্ধের সময় যদি ৩০ লাখ মানুষ মারা যায়, তাহলে সেটা মোট তখনকার মোট জনসংখ্যার মাত্র ৪%। অর্থাৎ ৫ জনের পরিবারে ০.১৬%.। ২৫টি পরিবারে অন্তত চারজন করে পাওয়া যায়। এখন মুক্তিযুদ্ধের পর তৃতীয় প্রজন্ম। আমার জন্ম হয়েছে মুক্তিযুদ্ধের ২১ বছর পর। আজকের হিসেবে গবেষকরা বলেন যে, প্রতি ১০০, ১৫০ এবং ২০০টি পরিবারে ৪ জন করে শহীদের ভিকটিম পাবো। মুক্তিযুদ্ধের সময় এমন অসংখ্য অজস্র পরিবার আছে যাদের পুরো পরিবার নিশ্চিহ্ন হয়ে গেছে। ওয়ার ক্রাইম ফ্যাক্টস অ্যান্ড কমিশন সারা বাংলাদেশে ৯৪২টা বধ্যভূমি খুঁজে পেয়েছে। শুধু চট্টগ্রাম বিভাগে ১১৬টা বধ্যভূমি পাওয়া গেছে। পাহাড়তলি বধ্যভূমির একটা গর্ত থেকে ১১শ মাথার খুলি পাওয়া গেছে, সেখানে একশটা গর্ত ছিলো। সুতরাং আমরা আরো ধারণা করতে পারি, সারাদেশে কি পরিমান বধ্যভূমি ছিল।

বধ্যভূমির কথা থাক। ভারতের শরনার্থী শিবিরে ১ কোটি ২০ লাখ মানুষ আশ্রয় নেয়। আমরা গবেষণা করে দেখেছি, সেখানে ১২ লাখ মানুষ মৃত্যুবরণ করেছিলো। এটা কোনো ফাইজলামি না। আমি একদম পয়েন্ট টু পয়েন্ট প্রমাণ করে দিতে পারি। আমার কাছে গণহত্যার হিসাব করা আছে, প্রত্যেক জেলায় কত মানুষ মানুষ মারা গেছে। গণহত্যা কমিশনের রিপোর্ট আছে, ত্যেক জেলায় কত মানুষ মানুষ মারা গেছে, শরণার্থী শিবিরে কত মানুষ মারা গেছে। ক্যালাটেরিয়াল ড্যামেজ আছে। যুদ্ধ কোনো ফাইজলামি না। আমাদের কাছে সম্পূর্ণ প্রমাণ আছে এবং আমি সবশেষে বলতে চাই আমার লেখা একটা বই আছে, ‘তিরিশ লক্ষ শহিদঃ বাহুল্য নাকি বাস্তবতা? ’। এবং এই চ্যালেঞ্জটা আমার সবসময় থাকবে, আমার জন্ম মুক্তিযুদ্ধের একুশ বছর পরে। আমি গবেষণা করে দেখেছি মুক্তিযুদ্ধে ত্রিশ লক্ষের বেশি মানুষ মারা গেছে। কেউ যদি পারেন, আসুন আমাকে প্রমাণ করে দিয়ে যান যে, মুক্তিযুদ্ধে তিরিশ লক্ষের কম মানুষ মারা গেছে। Jasim Uddin Akanda Rony (talk) 15:16, 28 December 2015 (UTC)